Aleksandr Bah

Aleksandr Hartmann Bah (9-dekabr 1997-yilda tavallud topgan) - Daniyalik professional futbolchi, u Primeira Liga klubi bo'lgan Benficada va Daniya milliy jamoasida to'p suradi.

Næsby yoshlar akademiyasidan kelganidan  so'ng, u 2016-yilda asosiy tarkibga ko'tarildi va keyinchalik Daniyalik HB Køge jamoasida o'z faoliyatini davom ettirdi va Daniya Superligasidagi SønderjyskE jamoasi bilan ikki yil o'tkazdi. 2021-yil yanvar oyida Bah Slavia Praga jamoasi tarkibiga qo'shildi, u yerda u 2021 -yilda Chexiya birinchi ligasi va Chexiya kubogini qo'lga kiritdi va 2022-yilda Chexiya birinchi ligasi mavsum himoyachisi deb topildi, so'ngra 8 million yevro  evaziga Benficaga o'tdi.

Daniyaning turli klublarida to'p surib, tajriba orttirganidan so'ng, Bah 2020-yil noyabr oyida birinchi marta milliy terma jamoaga chaqiriladi. U Shvetsiyaga qarshi xalqaro debyutida gol urdi va 2022-yilgi FIFA Jahon chempionatida jamoa tarkibida ishtirok  etdi.

Futbolchi hayoti 
Bah Daniyaning Funen orolidagi Årslevda tug'ilgan, kelib chiqishi Daniyalik va Gambiyaliklar bilan bog'liq. O'z o'qishini Ikast shaxridagi ISI Idrætsefterskoleda boshladi, u yerda u mahalliy Ikast FS jamoasi tarkibida o'ynadi  .

Klubdagi faoliyat

Faoliyatini boshlanishi 
Bah futbol karyerasini mahalliy klub Aarslev Boldklubda boshladi, u yerda u B 1913 jamoasiga  qo'shilgunicha bo'lgan  o'n yil muddat ichida o'ynadi. U uch yil o'tgach, 2013-yilning bahorida Næsby Boldklub klubiga qo'shildi, chunki klub Bahga o'xshagan yosh isteʼdot egalarini yig'ishi va ularni yaxshi futbolchi qilib yetishtirishi bilan mashhur edi. Bundan tashqari, uning yoshlik murabbiyi Andreas Bech ham Næsby Boldklubga o'tdi, bu ham Bahning bu klubni tanlashiga muhim omil bo'ldi.  2014-2015- yillarda Ikastdagi ISI Idrætsefterskoleni tugatganidan  so'ng, u Næsbyga qaytdi .

Næsby Boldklub 
Bah 2016-yilning bahorida Næsby Boldklub klubining asosiy tarkibida  o'ynay boshladi va muhlislarda yaxshi taʼsurot uyg'otdi . U mavsumning birinchi uch o'yinida zahiradan maydong atusha boshladi,bu bilan u ikkinchi tarkib o'yinchisi vazifasida qolib ketayotgandi.  U 2016-yil 2-aprel kuni Avarta jamoasiga  qarshi o'zining to'rtinchi o'yinida birinchi marta asosiy tarkibda maydonga tushdi va Næsby o'z uy stadioni bo'lgan ALPI Arena Næsbyda  4-0 hisobida zafar quchdi. U 2016-yil bahorida asosiy tarkib o'yinchisi sifatida maydonga tusha boshladi, u Daniya ikkinchi diviziyasida jami  16 marta maydonga tushib,  oltita golli uzatmani o'z hisobiga yozdirib qo'ydi.

HB Køge 
2016-yilning avgust oyida Bah HB Køge jamoasiga transfer qilinganini eʼlon qilindi va u klub bilan  uch yillik shartnoma imzoladi . Bah klub safidagi debyutini  Daniya kubogida jamoaning asosiy tarkib o'yinchisi sifatida o'tkazdi, jamoasi 0-2 hisobida Karlslunde IF  ustidan g'alaba qozongan o'yinda 60-daqiqagacha jamoasi uchun maydonda harakat qildi, undan so'ng o'rnini Ahmed Hassanga bo'shatib berdi.  2017-yil noyabr oyida u hakamlar hayati tomonidan "Yilning talanti" deb topildi, shuningdek, "Danske Bank mukofoti"ga ham sazovor bo'ldi.

SønderjyskE 
2018-yil 7-avgust kuni Bah Daniya Superliga klubi hisoblangan SønderjyskE bilan besh yillik shartnoma imzoladi  . U klubga o'ng qanot hujumchisi sifatida kelgan, ammo o'ng qanot xujumdan ham ko'ra orqaroqda ko'proq yaxshi o'yin ko'rsatgan, bu use uni, SønderjyskEni Daniya kubokining qo'lga kiritishiga va  Daniya milliy jamoasida xalqaro musobaqalarda asosiy tarkibda maydonga tushishiga katta hissa qo'shdi.. U 2020-yil noyabr oyida Superliganing oy o'yinchisi nomzodlari orasida edi, ammo mukofot Brøndby IF klubi aʼzosi Jesper Lindstrøm berildi .

Benfica 
2022-yil 7-iyun kuni Bah  Primeira Liga jamoasi Benfica bilan 8 million yevrolik evaziga  besh yillik shartnoma imzoladi va klubda o'zining sobiq jamoadoshi bo'lgan Petar Musa bilan bir safda to'p sura boshladi. U klubda 5-avgust kuni debyutini qildi, Gilbertoning o'rniga  63-daqiqada Primeira Liga doirasidagi Arouca ustidan mehmondagi g'alabada Rafa Silvaga golli uzatma beradi va o'yinni 4-0 hisobida yakunlanishiga sababchi bo'ladi.

Futbolchining statistikasi

Klub

Xalqaro

Yutuqlar 
SønderjyskE

 Daniya kubogi: 2019-20

Slavia Praga

 Chexiya birinchi ligasi: 2020-21
 Chexiya kubogi: 2020-21

Benfica

 Primeira Liga: 2022-23
 Supertaça Cândido de Oliveira: 2023

Shaxsiy

 Daniya 1-diviziyasining Yilning iste'dodlari: 2017
 Chexiya birinchi ligasi mavsum himoyachisi: 2022

Manbalar

Tashqi linklar 

 SL Benfica veb-sayti Profil
FIFA Jahon chempionati 2022 oʻyinchilari
Portugaliyadagi chet ellik erkak futbolchilari
Primeira Liga futbolchilari
Futboldagi erkak qanot himoyachilari
Yashayotgan insonlar
1997-yilda tugʻilganlar